**Előterjesztés**

**Gyermek háziorvosi körzet helyettesítéssel történő ellátásáról szóló megállapodás meghosszabbításához**

**Előadó és az előterjesztést készítette:** Finta Brigitta szociális ügyintéző

Dr. Izer Ildikó házi gyermekorvos 2022. augusztus 15. napján kelt levelében rendelési idejének megváltoztatását kezdeményezte az alábbiak szerint:

**Répcelak**

Jelenlegi rendelési idő:

Hétfőn: 14.00 – 17.00 óráig

Szerdán: 14.00 – 15.00 óra között tanácsadást tart

15.00 – 17.00 óra

Pénteken: 11.30 – 12.30 óra között iskolaorvosi feladatok,

12.30 – 15.00 óra

**Új rendelési idő:**

Hétfőn: 12.00 – 13.00 óra között Preventív ellátás (Tanácsadás 1)

13:00 – 15:30 óráig

Szerdán: 12.00 – 13.00 óra között Preventív ellátás (Tanácsadás 2)

13:00 – 14:00 között iskolaorvosi feladatok,

14.00 – 15.30 óra

Pénteken: 12:00 – 13:00 óra

**Nick**

Jelenlegi rendelési idő:

Pénteken: 15.00 – 16.00 óra között

**Új rendelési idő:**

Pénteken: 14.00 – 15.00

**Csánig**

Jelenlegi rendelési idő:

Pénteken: 15.00 – 16.00 óra között

**Új rendelési idő:**

Pénteken: 13.15 – 13.45

A háziorvosi, házi gyermekorvosi és fogorvosi tevékenységről szóló 4/2000. (II. 25.) EüM rendelet 2. § 2. bekezdése értelmében: „*A folyamatos ellátás keretében a háziorvos hetente legkevesebb* ***15 órát****, de munkanapokon naponta legkevesebb 2 órát rendel.”*

Az egészségügyi szolgáltatások Egészségbiztosítási Alapból történő finanszírozásának részletes szabályairól szóló 43/1999. (III. 3.) Korm. rendelet 7/A. § értelmében ***„****Az alapellátási szolgálat - kivéve a 20. § szerinti iskola-egészségügyi, valamint a 19. § szerinti ügyeleti szolgálat -* ***helyettesítéssel történő ellátása esetén a helyettesítő orvos****/fogorvos a körzetének rendelési idején túl köteles a* ***helyettesítéssel ellátott szolgálatra megállapított rendelési időnek legalább az 50%-át teljesíteni.***

***Fentiek értelmében a kötelező rendelési idő 7.5 óra***

A rendelési időt a megállapodás 13.) pontja rögzíti, ezért a működtetési szerződés módosítása szükséges. A módosítás 2022. szeptember 1. napjától lépne hatályba.

Kérem a tisztelt Képviselő-testületet az előterjesztés megtárgyalására és a határozati javaslat elfogadására! A megállapodás tervezet jelen előterjesztés mellékletét képezi.

Nick, 2022. szeptember 5.

Finta Brigitta sk.

szociális ügyintéző

**Határozati javaslat:**

Nick Község Önkormányzatának Képviselő-testülete **Dr. IZER és TÁRSA Kft**.-vel gyermek háziorvosi körzet helyettesítési feladatai ellátásának tárgyában 2019. december 2-án kötött megállapodást a határozat mellékletét képező megállapodásban foglalt tartalommal módosítja. Felkéri a polgármestert a megállapodás aláírására.

Felelős: Csorba József polgármester

Határidő: azonnal

**M E G Á L L A P O D Á S**

**Gyermek háziorvosi körzet helyettesítéssel történő ellátásáról**

**3. számú módosítása**

amely létrejött egyrészről a

**Répcelak Város Önkormányzata** (9653 Répcelak, Bartók Béla utca 38., adószám: 15733751-2-18, törzsszám: 733755, képviseli: Szabó József polgármester) és

**Csánig Község Önkormányzata** (9654 Csánig, Petőfi S. u. 2, adószám: 15424570-1-18 törzsszám: 424570, képviseli: Joó Ferenc polgármester)

**Nick Község Önkormányzata** (9652 Nick, Rákóczi u. 14., adószám: 15424587-1-18 törzsszám: 424581, képviseli: Csorba József polgármester) (a továbbiakban: **Önkormányzatok**),

másrészről

**Dr. IZER és TÁRSA Kft.** (Székhelye: Nagybajom, Csokonai utca 14. Cégjegyzék szám: 14-09-304560, adószám: 126450931-1-14) **Dr. Izer Ildikó** (született: Zalaszentgrót,1966. 04. 04. an.: Kelemeth Matild Anna lakcíme: 9737 Bük, Eötvös u. 6.) vállalkozó háziorvos személyes részvételével (a továbbiakban: **Háziorvos**), (együtt, mint Szerződő felek) között alulírott napon és helyen az alábbi feltételek szerint:

**1./** Megállapodást kötő felek egyezően rögzítik, hogy köztük 2019. december 2. napján, Répcelak Város Önkormányzata Képviselő-testületének az egészségügyi alapellátás körzeteiről szóló Répcelak esetében 7/2016 (IV.1.) önkormányzati rendelet 3. §-ában, Csánig esetében az 5/2016.(III.22.) önkormányzati rendelet 3. §-ában, Nick esetében a 4/2016. (III.23.) önkormányzati 3. §-ában meghatározott gyermek háziorvosi körzet helyettesítési feladatainak ellátására megállapodás jött létre. A megállapodás 2021. január 1. napjától, határozott időtartamra, 2022. december 31. napjáig jött létre. Felek megállapodtak abban, hogy a szerződés hatályát további egy évvel változatlan szerződési feltételek mellett meghosszabbítják.

**2./** Megállapodást kötő felek egyezően rögzítik, hogy az 1. pont szerinti megállapodást a Polgári Törvénykönyvről szóló 2013. évi V. törvény 6:191. § (1)-(3) bekezdéseiben kapott jogszabályi felhatalmazás alapján jelen szerződésmódosítás 3. pontjában foglalt tartalommal közös megegyezéssel módosítják. A módosítás Répcelak Város Önkormányzata Képviselő-testületének …/2022.(VIII.125.) Csánig Község Önkormányzata Képviselő-testületének …/2022.(…), Nick Község Önkormányzata Képviselő-testületének …/2022.(….) számú határozatán alapul.

Egyebekben a gyermek háziorvosi körzet helyettesítéssel történő ellátásáról szóló megállapodást hatályában változatlanul fenntartják, a már megkötött szerződésnek szerződés-módosítással nem érintett része változatlan marad.

**3. / Módosuló szerződéses rendelkezések**

A szerződés 13.) pontja 2022. szeptember 1. napjával történő hatállyal az alábbiak szerint módosul:

„13.) Szerződő felek úgy állapodnak meg, hogy a Megbízott a rendelést a háziorvosi körzetben az alábbiak szerint biztosítja Répcelak, Egészségház Gyermekorvosi rendelőben:

Hétfőn: 12.00 – 13.00 óra között Preventív ellátás (Tanácsadás 1)

13:00 – 15:30 óráig

Szerdán: 12.00 – 13.00 óra között Preventív ellátás (Tanácsadás 2)

13:00 – 14:00 között iskolaorvosi feladatok,

14.00 – 15.30 óra

Pénteken: 12:00 – 13:00 óra

Csánig és Nick településen az alábbiak szerint:

Pénteken: 13.15 – 13.45 között Csánigon a Faluházban lévő orvosi rendelőben,

Pénteken: 14.00 – 15.00 óra között Nicken az orvosi rendelőben**.”**

Jelen Szerződés mindhárom fél aláírásával lép hatályba.

Kelt: Répcelak, 2022. augusztus 25.

Szabó József Csorba József Joó Ferenc

polgármester polgármester polgármester

Répcelak Nick Csánig

Dr. Izer Ildikó

gyermek háziorvos

Jogi ellenjegyező:

dr. Kiss Julianna

jegyző

Pénzügyi ellenjegyző:

Egyed Krisztina

pénzügyi osztályvezető